ຊາວ Ireland ປະທ້ວງ ໂຄງການເສດຖະກິດ ຂອງລັດຖະບານ
ປະຊາຊົນຫລາຍໝື່ນຄົນ ພາກັນປະທ້ວງ ໂຄງການປະຢັດມັດທະຍັດ ຂອງລັດຖະບານ Ireland ທີ່ນະຄອນ Dublin
ພວກປະທ້ວງຫລາຍໝື່ນຄົນພາກັນໄປໂຮມຊຸມນຸມຢູ່ທີ່ນະ ຄອນ Dublinພາຍໃຕ້ອາກາດໜາວເຢັນຂອງລະດູໜາວໃນ ວັນເສົາວານນີ້ ເພື່ອທໍາການປະທ້ວງຕໍ່ແຜນການຂອງລັດຖະ ບານ Ireland ທີ່ຈະຕັດໂຄງ ການສະຫວັດດີການສັງຄົມລົງ ແລະຂຶ້ນພາສີ ເພື່ອຮັບປະກັນ ໃຫ້ໄດ້ຮັບການຊ່ອຍເຫລືອ ຈາກນາໆຊາດໃນວົງເງິນ 113 ຕື້ໂດລາ ສໍາລັບ Ire- land ທີ່ຕິດໜີ້ສິນຢ່າງຫລວງ ຫລາຍນັ້ນ ພວກປະທ້ວງພາກັນຍ່າງເລາະແຄມແມ່ນໍ້າ Liffey ໂດຍພາກັນຮ້ອງໂຮສະແດງຄວາມ ໂກດແຄ້ນຂອງເຂົາເຈົ້າ ຕໍ່ແຜນການປະຢັດມັດທະຍັດ 4 ປີ ຂອງນາຍົກລັດຖະມຸນຕີ Brian Cowenທີ່ໄດ້ປະກາດອອກມາໃນຕົ້ນສັບປະດາຜ່ານມາທີ່ຈະຕັດການຂາດດຸນງົບ ປະມານລົງ ໃຫ້ໄດ້ 20 ຕື້ໂດລາໃນໄລຍະ 4 ປີຕໍ່ໜ້ານີ້ Ireland ມີການຂາດດຸນງົບປະມານທີ່ສູງທີ່ສຸດໃນຢູໂຣບ ນັບແຕ່ສົງຄາມໂລກຄັ້ງທີສອງເປັນຕົ້ນມາ ແຜນການປະຢັດມັດທະຍັດດັ່ງກ່າວ ຮຽກຮ້ອງໃຫ້ຕັດອັດຕາຄ່າຈ້າງທີ່ຕໍ່າສຸດ ແລະເງິນ ຫວ່າງງານລົງ ລົບລ້າງໜ້າວຽກຂອງລັດຖະບານ25 ພັນໜ້າວຽກ ວາງອັດຕາພາສີຊັບ ສິນທີ່ດິນໃໝ່ ແລະເຮັດໃຫ້ພວກແຮງງານ Ireland ໃນຈໍານວນຫລາຍຂຶ້ນເສຍພາສີ ລາຍໄດ້ຂອງຕົນ